Diari Oficial de la Generalitat Valenciana


Sumari del DOGV 3018, del 20-06-1997 (1997/8471)

RESOLUCIÓ de 13 de juny de 1997, del conseller de Sanitat, per la qual s'ofereix la incorporació al Servei d'Ajuda Mèdica Urgent (SAMU) a personal sanitari titular procedent dels serveis especials i ordinaris d'urgència.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3018

Data del DOGV
:   20-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/8471


Data del document
:   13-06-1997

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 13 de juny de 1997, del conseller de Sanitat, per la qual s'ofereix la incorporació al Servei d'Ajuda Mèdica Urgent (SAMU) a personal sanitari titular procedent dels serveis especials i ordinaris d'urgència.  
Les ordres de 24 de març de 1995 i de 26 de febrer de 1997, de la Conselleria de Sanitat i Consum preveuen la reestructuració dels actuals serveis d'atenció de les urgències extrahospitalàries a través d'un procés en què s'incloïa, entre altres coses, realitzar l'oferta d'incorporació al personal fix, facultatiu i sanitari no facultatiu, dels serveis especials i ordinaris d'urgències a les noves unitats del Servei d'Ajuda Mèdica Urgent (SAMU), unitats específicament concebudes per a l'atenció a les urgències vitals i emergències.   
L'estat actual d'ordenació dels serveis SAMU comprensiu tant ja de la redefinició de les noves plantilles i fixació de nivells retributius, fa possible efectuar l'actual oferta al personal fix en condicions de què resulte la menor demora possible entre les diferents opcions d'integració en les estructures en què està prevista la seua crida. Per això i amb la finalitat de realització de tals opcions en les adequades condicions de difusió i claredat del procés integrador afectat, es fa la convocatòria de la corresponent oferta d'integració, d'acord amb les següents  
BASES  
Primera  
Podrà optar per incorporar-se al Servei d'Ajuda Mèdica Urgent (SAMU) el personal facultatiu i sanitari no facultatiu amb plaça en propietat dels serveis ordinaris i especials d'urgència relacionats en l'annex I.   
Segona  
Les places objecte d'aquesta convocatòria són les que figuren en l'annex II.  
Tercera  
Els requisits necessaris per a optar a aquesta oferta seran:  
Trobar-se en situació de servei actiu.  
Posseir nomenament en propietat com a metge del SEU/SOU per a places de metge del SAMU i de practicant o ATS del SEU/SOU per a places de practicant o ATS del SAMU.   
Quarta  
El model de sol·licitud és el que figura com a annex III d'aquesta convocatòria.  
El termini de presentació de sol·licituds serà de 15 dies comptadors des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es presentaran en la seu de la direcció territorial de la província respectiva.   
A la instància caldrà adjuntar la documentació següent:  
Fotocòpia del Document Nacional d'Identitat.  
Original o fotocòpia compulsada del nomenament en propietat en la categoria corresponent.  
Certificació de serveis prestats amb nomenament en propietat.  
Original o fotocòpia compulsada de la resolució de reconeixement de serveis previs (Llei 70/78 de 26 de desembre), si s'escau.   
Cinquena  
Quan acabe el termini de presentació de sol·licituds el director territorial publicarà la llista provisional d'admesos i exclosos.   
El personal dels serveis d'urgències relacionats en l'annex I podrà sol·licitar places del SAMU de l'àrea o àrees limítrofes. L'oferta d'incorporació a aquestes es resoldrà a favor dels qui tingueren reconegut major temps de serveis a l'efecte de triennis i els empats es resoldrien en funció de més edat amb dret preferent per al personal de la mateixa àrea de salut.  
Sisena   
Les places oferides, dotades econòmicament amb les retribucions assenyalades per la normativa, en la quantia marcada pressupostàriament per a cada exercici, porten implícit l'exercici de jornada en horari continuat en torns de 12 o 24 hores, segons les necessitats del servei i determinats per la direcció d'aquest.  
Els llocs ocupats com a conseqüència d'aquesta oferta tindran la consideració de places d'àrea de salut. No obstant, en l'exercici de les seues funcions s'atindran al reglament d'organització i funcionament del servei o, si no n'hi havia, a les normes de funcionament intern d'aquest.   
Setena  
Aquesta oferta d'incorporació, i també els actes administratius que se'n deriven, podran ser recorreguts en els casos i en la forma establida en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92), modificada per la Llei 6/97, de 14 d'abril (BOE del 15 del mateix mes).  
València, 13 de juny de 1997.- El conseller de Sanitat: Joaquín Farnós Gauchía.   
ANNEX I  
Àrea1 SOU Vinaròs  
" Benicarló  
Àrea 2 SOU L'Alcora  
" Onda  
" Vila-real  
" Nules  
" La Vall d'Uixó  
" Borriana  
" Almassora  
" Castelló de la Plana  
Àrea 3 " Sogorb  
Àrea 3, 4, 5, 8 i 9 SEU València-Sagunt  
Àrea 7 SOU Requena  
Àrea 10 SOU Benifaió  
" Carlet  
" L'Alcúdia  
" Algemesí  
" Alzira  
" Carcaixent  
" Cullera  
" Sueca  
Àrea 11 SOU Tavernes de la Valldigna  
" Oliva  
Àrea 20 SOU Callosa de Segura  
" Oriola  
" Almoradí  
ANNEX II  
PLACES OFERIDES  
Àrea Metge SAMU Infermeria SAMU   
01 10 10   
02 15 15   
03 10 10   
05 5 5   
07 5 5   
10 10 10   
11 5 5   
20 10 10   
   
ANNEX III   
Sr./Sra......amb DNI núm..... amb domicili a ....., amb la categoria professional de....que treballa en el servei especial/ordinari d'urgències de la localitat d\_...accepta, vista la Resolución de 13 de juny del conseller de Sanitat, la seua incorporació al SAMU d ..  
(data, lloc i firma)  
DIRECTOR TERRITORIAL DE LA CONSELLERIA DE SANITAT